Sju menn mistenkt for å ha forgrepet seg på unge jenter
Politiet mener mennene avtaler å ha sex med jenter som er 13 og 14 år gamle via sosiale medier, skriver Fosna-Folket. Ifølge NRK dreier de 15 sakene seg om at mennene ber om nakenbilder av jentene, men det er også mistanke om fullbyrdede samleier.Etterforskningsleder og politioverbetjent Roy Inge Aas på Ørland og Bjugn lensmannskontor opplyser at de er i sluttfasen av etterforskningen av sakene og det foreligger delvis tilståelse i flere av sakene. Jentene har vært til avhør på Barnehuset i Trondheim. Lensmann Rune Halvorsen sier at etterforskningen viser et skremmende bilde av et miljø i Fosen, hvor de unge jentene har utviklet en rangordning.- Vi snakker om tilfeller der jenter på 14 år regelrett har «solgt» sine venner, sier Halvorsen til avisen. Han mener mange av jentene har opplevd et voldsomt press fra de andre involverte. - Premien for jentene synes å være å få sitte på bil, mens guttene utnytter situasjonen, sier Halvorsen ifølge Fosna-Folket. Det var foreldre som varslet politiet om at flere menn skal ha utnyttet unge jenter.
Politiet på Fosen etterforsker 15 saker der sju menn i 20-årene er mistenkt for å ha misbrukt flere unge jenter.